**ΑΜΟΙΒΑΙΑ ΜΕΤΕΓΓΡΑΦΗ**

Σύμφωνα με το **ΦΕΚ.2462/Β/16.11.2015** που αφορά τροποποίηση της με αρ. 207358/ΓΔ6/2014 (**ΦΕΚ 3573/Β**) Υπουργική Απόφαση «Ρύθμιση θεμάτων για την αμοιβαία μεταφορά θέσης εισαγωγής στα ΑΕΙ».

**Διαδικασία υποβολής αιτήσεων**

1) κοινή αίτηση της αμοιβαίας μετεγγραφής υποβάλλεται από την 1η έως και την 20η Νοεμβρίου εκάστου ακαδημαϊκού έτους.

2) Η διαδικασία μετεγγραφής ολοκληρώνεται με την απόφαση της Γενικής Συνέλευσης του Τμήματος, η οποία εκδίδεται έως την 5η Δεκεμβρίου του ιδίου έτους.

3) Η αμοιβαία μετεγγραφή δεν επιτρέπεται από και προς τα Πανεπιστήμια των Ν. Αττικής και Θεσσαλονίκης (Ν. 4274/2014 άρθρο 47 παρ. 5, ΦΕΚ 147 τ. Α’). Η αμοιβαία μετεγγραφή πραγματοποιείται σε αντίστοιχα Τμήματα, υπό την προϋπόθεση εγγραφής στο ίδιο εξάμηνο σπουδών.

Υπενθυμίζεται ότι ο φοιτητής δεν μπορεί να εγγραφεί αν προηγουμένως δεν διαγραφεί από το Τμήμα, στο οποίο είναι ήδη εγγεγραμμένος. Πιο συγκεκριμένα oι φοιτητές σε Σχολές ή Τμήματα των Ιδρυμάτων Ανωτάτης Εκπαίδευσης, δύνανται να αιτηθούν αμοιβαία μετεγγραφή χωρίς τον περιορισμό εισοδηματικού κριτηρίου ή κριτηρίου ποσόστωσης, εφόσον φοιτούν σε αντίστοιχη Σχολή ή Τμήμα Πανεπιστημίου. Η αμοιβαία μετεγγραφή δεν επιτρέπεται από και προς Πανεπιστήμια των νομών Αττικής και Θεσσαλονίκης.

**Σύμφωνα με τις διατάξεις της παρ.2 του άρθρου 1 της με αριθμό 207358/ΓΔ6/2014 Υπουργικής Απόφασης, όπως τροποποιήθηκε και ισχύει, για όλες τις ανωτέρω περιπτώσεις ορίζεται ότι η αμοιβαία μετεγγραφή δύναται να πραγματοποιηθεί *σε αντίστοιχες Σχολές ή Τμήματα,* υπό την προϋπόθεση εγγραφής *στο ίδιο εξάμηνο σπουδών*.**

**Προθεσμία υποβολής αιτήσεων**

Η κοινή αίτηση της αμοιβαίας μετεγγραφής υποβάλλεται από την 1η έως την 20η Νοεμβρίου εκάστου ακαδημαϊκού έτους.

**Απαραίτητα δικαιολογητικά**

1. Βεβαίωση εγγραφής του Τμήματος προέλευσης.

2. Κοινή αίτηση των δύο ενδιαφερομένων φοιτητών για αμοιβαία μετεγγραφή, η οποία υποβάλλεται στις Αντίστοιχες Σχολές/Τμήματα των Πανεπιστημίων.

**Διαδικασία έγκρισης**

1. Η διαδικασία της αμοιβαίας μετεγγραφής ολοκληρώνεται με την ανακοίνωση των αποφάσεων της Γενικής Συνέλευσης του Τμήματος του ΑΕΙ.

2. Η εγγραφή των δικαιούχων θα πραγματοποιηθεί από τις Γραμματείες των Σχολών/Τμημάτων Υποδοχής, εφόσον οι ενδιαφερόμενοι προσκομίσουν τον αριθμό πρωτοκόλλου της αίτησης διαγραφής τους από το Τμήμα προέλευσης.

3. Η Γραμματεία του Τμήματος προέλευσης υποχρεούται να αποστείλει υπηρεσιακά το φάκελο του φοιτητή, όπου περιλαμβάνεται και η βεβαίωση διαγραφής του.

**Διαδικασία Αιτήσεων Θεραπείας.**

Οι αιτούντες δικαιούνται να υποβάλλουν Αίτηση Θεραπείας εντός δέκα (10) ημερών από την ανακοίνωση των αποφάσεων.

**Αναγνώριση μαθημάτων**

Οι μετεγγραφόμενοι φοιτητές δύνανται να κάνουν χρήση των διατάξεων του άρθρου 35 του Ν. 4115/2013 (ΦΕΚ 24Α΄) για την αναγνώριση μαθημάτων.

Η εν λόγω διάταξη αναφέρει τα ακόλουθα: «Από το ακαδημαϊκό έτος 2012−2013 δίνεται η δυνατότητα στους φοιτητές που εισάγονται σε Τμήμα των Πανεπιστημίων ή Τ.Ε.Ι. ή στις Ανώτατες εκκλησιαστικές Ακαδημίες, να αναγνωρίσουν μαθήματα τα οποία έχουν διδαχθεί και εξεταστεί επιτυχώς στο Τμήμα προέλευσής τους.

Η αναγνώριση των μαθημάτων πραγματοποιείται με απόφαση της Γενικής Συνέλευσης ή του Ακαδημαϊκού Συμβουλίου του Τμήματος, κατά περίπτωση και οι φοιτητές απαλλάσσονται από την εξέταση των μαθημάτων ή των ασκήσεων του προγράμματος σπουδών του Τμήματος υποδοχής που διδάχθηκαν στο Τμήμα προέλευσης».